CELEX: 62019TN0139
Language: sk
Date: 2019-03-04 00:00:00
Title: Vec T-139/19: Žaloba podaná 4. marca 2019 — Pilatus Bank/ECB

15.4.2019   
            
            
               SK
            
            
               Úradný vestník Európskej únie
            
            
               C 139/106
            
         
      Žaloba podaná 4. marca 2019 — Pilatus Bank/ECB
      (Vec T-139/19)
      (2019/C 139/108)
      Jazyk konania: angličtina
      
         Účastníci konania
      
      
         Žalobkyňa: Pilatus Bank plc (Ta’Xbiex, Malta) (v zastúpení: O. Behrends, M. Kirchner a L. Feddern, advokáti)
      
         Žalovaná: Európska centrálna banka
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  vyhlásil za neplatné v zmysle článku 264 ZFEÚ napadnuté rozhodnutie, ktorým ECB zamietla prevzatie priameho dohľadu nad žalobkyňou podľa článku 6 ods. 5 písm. b) SSMR (1),
               
            
                  —
               
               
                  nariadil, že žalovaná je povinná nahradiť trovy konania žalobkyne v súlade s článkami 134 a 135 Rokovacieho poriadku Všeobecného súdu.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza deväť žalobných dôvodov.
      
                  1.
               
               
                  Prvý žalobný dôvod je založený na nesprávnom predpoklade ECB, že už nemá právomoc na dohľad nad žalobkyňou v dôsledku odňatia jej povolenia.
               
            
                  2.
               
               
                  Druhý žalobný dôvod je založený na tom, že ECB je povinná prevziať dohľad, keďže je povinná zabezpečiť vysokú úroveň dohľadu.
               
            
                  3.
               
               
                  Tretí žalobný dôvod je založený na porušení práva na účinný prostriedok nápravy a zásady rovnosti zbraní.
               
            
                  4.
               
               
                  Štvrtý žalobný dôvod je založený na porušení zásady legitímnej dôvery a právnej istoty.
               
            
                  5.
               
               
                  Piaty žalobný dôvod je založený na porušení zásady proporcionality.
               
            
                  6.
               
               
                  Šiesty žalobný dôvod je založený na zneužití právomoci.
               
            
                  7.
               
               
                  Siedmy žalobný dôvod je založený na neexistencii primeraného odôvodnenia.
               
            
                  8.
               
               
                  Osmy žalobný dôvod je založený na porušení práva byť vypočutý.
               
            
                  9.
               
               
                  Deviaty žalobný dôvod je založený na porušení zásady nemo auditur.
               
            
         (1)  Nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (Ú. v. EÚ L 287, 2013, s. 63).